3. การประกอบธุรกิจของแต่ละสายผลิตภัณฑ์

ลักษณะของผลิตภัณฑ์หรือบริการ

บริษัท สามารถเทลคอม จำกัด (มหาชน)

1.  ธุรกิจบริการเครือข่ายการสื่อสารและอินฟอร์เมชั่นเทคโนโลยี

บริษัท สามารถเทลคอม จำกัด (มหาชน)
ซึ่งเริ่มจากการเป็นบริษัทผู้ให้บริการระบบสื่อสารโทรคมนาคม
เป็นบริษัทเอกชนรายแรกที่ให้บริการด้านระบบการสื่อสารผ่านดาวเทียมของประเทศไทยและให้บริการส่งข้อมูลข่าวสารที่มีประสิทธิภาพ
บริษัทได้รับสัมปทานฉบับเริ่มแรกจากกรมไปรษณีย์โทรเลข กระทรวงคมนาคม เมื่อวันที่ 1 มกราคม
2532 เป็นการสร้างให้บริการแล้วจึงโอนกรรมสิทธิ์ในเครื่องมือและอุปกรณ์ให้แก่ผู้สัมปทาน (Build
Operate Transfer) หรือ BOT) โดยมีอายุสัมปทาน 15 ปี
ให้บริการสื่อสารได้เพียงเฉพาะข้อมูล สำหรับสัมปทานฉบับแก้ไข
บริษัทได้รับการขยายอายุสัมปทานโดยได้รับเป็นระยะเวลาทั้งหมด 22 ปี เริ่มตั้งแต่วันที่ 1 มิถุนายน
พ.ศ.2538 โดยสัมปทานจะหมดอายุในวันที่ 31 พฤษภาคม พ.ศ.2560
ให้ดำเนินการได้เพิ่มเติมมากยิ่งขึ้น คือ ให้บริการสื่อสารได้ทั้งข้อมูล
ภาพและเสียงผ่านดาวเทียมภายในประเทศ
และเปลี่ยนการโอนกรรมสิทธิ์ในเครื่องมือและอุปกรณ์ให้แก่กรมไปรษณีย์โทรเลขทันทีที่มีการติดตั้งแล้วเสร็จพร้อมที่จะให้บริการ
(Build Operate Transfer) บริษัทมีสถานีแม่ข่าย (Hub Station)
ตั้งอยู่ที่ตึกสำนักงานที่ถนนงามวงศ์วาน กรุงเทพมหานคร และมีสถานีบริการย่อยถึง 14
สถานีกระจายอยู่ในพื้นที่ทั่วประเทศ
การให้บริการของบริษัทเป็นรูปแบบบริการที่สร้างความคล่องตัวในการดำเนินธุรกิจ
ให้ความสะดวกและรวดเร็วพร้อมทั้งมีความถูกต้องแม่นยำและมีความเชื่อถือได้ในระบบ
รวมถึงอุปกรณ์เครือข่ายและสื่อสาร รวมทั้งพันธมิตรธุรกิจ
นอกจากนี้บริษัทได้ขยายขอบเขตธุรกิจเข้าสู่การเป็นผู้นำเสนอและให้บริการระบบสารสนเทศอินฟอร์เมชั่นเทคโนโลยี
กับหน่วยงานราชการ เอกชน และรัฐวิสาหกิจ ในลักษณะให้เช่าใช้บริการ
ตลอดจนบริการเทคโนโลยี Outsourcing และ Turn-Key Project
โดยในปัจจุบันบริษัทมีบุคลากรที่มีความชำนาญ
สามารถออกแบบและควบคุมการติดตั้งได้อย่างมีประสิทธิภาพ

2.  ธุรกิจนวัตกรรมใหม่และเทคโนโลยีประยุกต์

บริษัทได้เริ่มพัฒนาการให้บริการแบบครบวงจร เพื่อให้ลูกค้าเฉพาะกลุ่มมากขึ้น
โดยประยุกต์เทคโนโลยีฮาร์ดแวร์ ซอฟแวร์ ระบบเครือข่ายหลายสื่อ และซอฟแวร์ประยุกต์
กับข้อมูลทางธุรกิจ โดยมุ่งเน้นไปยังกลุ่มลูกค้าที่มีอัตราการเติบโตสูง ให้กับธุรกิจบริการท่องเที่ยว
Tourist Industry, ธุรกิจการขนส่ง และธุรกิจการศึกษา ในรูปแบบ B2B, B2C
ที่ใช้นวัตกรรมใหม่นี้เชื่อมต่อผู้ใช้บริการและลูกค้าของบริษัท ฯซึ่งเป็นผู้ให้บริการแบบธุรกิจกับธุรกิจ
และ ธุรกิจกับลูกค้า แต่ละราย โดยบริการนี้จะเน้นการให้บริการผ่านเครือข่ายสื่อสารไร้สาย,
อินเตอร์เนตและศูนย์ธุรกิจลูกค้าสัมพันธ์ คอลเซ็นเตอร์ สามารถครอบคลุมธุรกิจทั้งกระบวนการ
โดยไม่มีข้อจำกัดของพื้นที่ ทำให้ลูกค้าของบริษัท ได้ประโยชน์ที่จะบริการลูกค้าที่ดีขึ้น
มีรายได้ที่เพิ่มขึ้น เสริมสร้างประสิทธิภาพการบริหารธุรกิจ
และลดต้นทุนการดำเนินการเกิดผลตอบแทนการลงทุนที่สูงจากบริการที่ครบวงจรของบริษัท

3.  ธุรกิจวิศวกรรมและปฏิบัติการ

ธุรกิจบริการและให้คำปรึกษาทางเทคนิค
ตลอดจนการซ่อมบำรุงรักษาระบบเครือข่ายสื่อสารไอทีและสารสนเทศ
ซึ่งดำเนินการผ่านบริษัทสามารถคอมมิวนิเคชั่น เซอร์วิส จำกัด

ลักษณะของบริการหลัก

1. ธุรกิจบริการเครือข่ายสื่อสารและอินฟอร์เมชั่นเทคโนโลยี

1.1 ธุรกิจให้บริการเครือข่ายการสื่อสารผ่านดาวเทียม โดยสามารถจำแนกออกเป็นประเภทใหญ่ๆ
ได้ 4 ประเภท

  1. 1.1 บริการเอ็กซ์เพรสลิ้งค์ (Expresslink Service)
  สามารถแบ่งรูปของการให้บริการเป็น 2 รูปแบบ คือการสื่อสารแบบ SCPC (Single Channel
  Per Carrier) เป็นระบบการสื่อสารผ่านดาวเทียม C-Band
  ที่บริษัทจัดให้กับผู้ใช้บริการแต่ละรายแยกต่างหากจากกัน
  โดยสมบูรณ์แบบทั้งอุปกรณ์และช่องสัญญาณดาวเทียมและสามารถใช้ได้ตลอด 24 ชั่วโมง
  การสื่อสารลักษณะนี้สามารถสื่อสารได้ทั้งข้อมูล ภาพและเสียง
  ซึ่งเหมาะสำหรับธุรกิจที่จำเป็นต้องมีการติดต่อกันเป็นประจำกับสำนักงานสาขาที่อยู่ในเขตห่างไกลออกไป
  ซึ่งมีปริมาณรับส่งข้อมูลมาก
  การติดต่อดังกล่าวจะเป็นการติดต่อระหว่างสำนักงานใหญ่ไปยังสาขาใดสาขาหนึ่ง (Point to
  Point) หรือสำนักงานใหญ่ไปที่สาขาหลายๆ แห่ง (Point to Multi-Point)
  ลูกค้าสามารถกำหนดความเร็วการรับส่งข้อมูลได้ตามความต้องการ

  1.1.2 บริการ VSAT เป็นการสื่อสารโดยใช้ช่องสัญญาณ
  C-Bandโดยใช้เทคโนโลยีช่องสัญญาณดาวเทียมร่วมกัน VSAT (Very Small Aperture
  Terminal) ซึ่งเป็นการแลกเปลี่ยนข้อมูลจากสถานีแม่ของผู้ใช้บริการ (Master Station)
  ส่งมายังสถานีศูนย์ (Hub Station) ที่บริษัท เพื่อส่งสัญญาณดาวเทียมไปยังสถานีลูกข่าย
  (Remote Station) หรือสาขาของผู้ใช้บริการ
  โดยสถานีศูนย์กลางนี้จะใช้เทคโนโลยีการสื่อสารแบบ Packet Switching
  ซึ่งมีประสิทธิภาพในการจัดลำดับการรับ-ส่ง ข้อมูลของผู้ใช้บริการอย่างต่อเนื่อง

  1.1.3 บริการ Broadcasting เป็นการส่งกระจายข้อมูลแบบทางเดียว (One Way
  Communication) โดยจะส่งจากส่วนกลางไปยังผู้รับ
  การส่งข้อมูลสามารถส่งผ่านสัญญาณดาวเทียมไปยังผู้รับได้ทั่วประเทศพร้อมๆ กัน

  1.1.4 บริการ iPSTAR Enterprise Solution ร่วมกับบมจ.ชินแซทเทลไลท์
  โดยเป็นการให้บริการสื่อสารข้อมูลในระบบ IP โดยใช้ช่องสัญญาณ Ku Band รูปแบบ
  Satellite Broadband ซึ่งสามารถส่งได้ทั้งข้อมูล ภาพ และเสียง
  ตลอดจนพัฒนาเพิ่มไปประยุกต์ใช้กับการเรียนและการประชุมระยะทางไกล โดยมีค่าใช้จ่ายที่ถูก
  แต่จะมีความสามารถให้บริการต่อเนื่องที่น้อยกว่าการสื่อสารสัญญาณดาวเทียมแบบ C-band

+-------------+---------------+------------+----------+--------------+
| ลักษณะ       | Express Link  | Share Net  | Broa     | iPSTAR       |
|             | – SCPC        | –VSAT      | dcasting |              |
+-------------+---------------+------------+----------+--------------+
| การสื่อสาร    | รับ-ส่ง         | รับ-ส่ง      | ทางเดียว  | รับ-ส่ง        |
+-------------+---------------+------------+----------+--------------+
| ร           | Fixed         | Shared     | Fixed /  | Fixed /      |
| ะบบช่องสัญญาณ |               |            | Shared   | Shared       |
+-------------+---------------+------------+----------+--------------+
| สิ่งที่สื่อสาร    | ข้อมูล/ ภาพ /   | ข้อมูล       | ข้อมูล /   | ข้อมูล (IP)    |
|             | เสียง          | (ส่วนมาก)   | เสียง     | ภาพ / เสียง   |
+-------------+---------------+------------+----------+--------------+
| กลุ่ม         | สถาบันการเงิน/  | ส          | สำนักข่าว  | ทั่วไป/        |
| ลูกค้า/งานที่ใช้ |               | ถาบันการเงิน | /        | อินเตอร์เนต    |
|             | บริษัทขนาดใหญ่/  |            | สถานีวิทยุ  |              |
|             |               |            |          |              |
|             | หน่วยงานราชการ |            |          |              |
+-------------+---------------+------------+----------+--------------+

1.2 ธุรกิจขายและให้บริการติดตั้งระบบไอทีและระบบสื่อสาร

บริษัทเป็นตัวแทนขายสินค้าไอทีและระบบสื่อสารหลายประเภท เช่น Computer Server,
Storage Devices, PC และ Network Equipment, Router, VDO Conference,
Satellite Equipment, Computer, ATM Switch Application Software และอื่นๆ
จากพันธมิตรทางธุรกิจ เช่น Sun Microsystems, Hewlett-Packard, Nortel, Cisco,
Oracle เป็นต้น

1.3 การบริการแบบครบวงจร (Total Solution)

บริษัทให้บริการแบบครบวงจร เพื่อให้บริการลูกค้าเฉพาะกลุ่มมากขึ้น โดยมุ่งเน้นไปยังกลุ่ม
ลูกค้าที่มีอัตราการเติบโตสูง
การให้บริการแบบครบวงจรนี้เป็นการให้บริการกับลูกค้าในลักษณะทั้งระบบ
โดยเป็นการรวมการให้บริการของ 4 ลักษณะสำคัญเข้าด้วยกัน ได้แก่ ระบบงาน (Application
Software) , ระบบสื่อสาร / โครงข่าย (network), อุปกรณ์/ส่วนต่อพ่วง
(Hardware/Equipment) , การบริการ (Installation/Service/Maintenance)
ในปัจจุบันบริษัทได้อาศัยพันธมิตรทางธุรกิจรวมทั้งความชำนาญด้านงานระบบ

2. ธุรกิจนวัตกรรมใหม่และเทคโนโลยีประยุกต์

2.1 ธุรกิจบริการ E-Tourist
เป็นการให้บริการงานด้านระบบสื่อสารและสารสนเทศแบบครบวงจรสำหรับธุรกิจรีสอร์ท
โดยตรวจสอบคลุมการให้บริการ ตั้งแต่ระบบเครือข่าย อุปกรณ์ฮาร์ดแวร์ ซอฟแวร์ด้านบริหารจัดการ
รวมทั้งให้คำปรึกษา ตรวจสอบและดูแลบำรุงรักษาตลอด 24 ชั่วโมง ด้วยการลงทุนที่ต่ำ
ระบบสื่อสารและสารสนเทศ บริการระบบเชื่อมโยงเครือข่ายการสื่อสารในรีสอร์ท
รวมถึงโทรศัพท์,โทรสาร,อินเตอร์เนต
บริการเครื่องรับชำระเงินผ่านบัตรเครดิตออนไลน์เชื่อมโยงกับทุกธนาคาร
บริการอินเตอร์เน็ตความเร็วสูง ภายในห้องพัก,บริเวณล็อบบี้,ศูนย์ธุรกิจ, ห้องอาหาร
หรือคอฟฟี่ช็อป, ส่วนสำนักงาน พร้อมระบบชำระเงินที่ปลอดภัยและเชื่อถือได้
ทั้งแบบการชำระเงินล่วงหน้า (Prepaid Slip) และแบบ Postpaid ระบบบริหารการจัดการ
(Hotel Management System) ทั้ง Front & Back Office บน Window Base
ระบบการจองห้องพักและชำระเงินผ่านทางอินเตอร์เนต (Hotel Information System)
ศูนย์บริการลูกค้า ให้คำปรึกษา ดูแล ซ่อมบำรุง ตลอด 24 ชั่วโมง พร้อมจัดหาอุปกรณ์คอมพิวเตอร์
และซอฟแวร์ต่างๆ สำหรับใช้งาน

2.2 ธุรกิจบริการบริหารยานพาหนะ (AVLS-Automatic Vehicles location Services
and Fleet Management) คือการประยุกต์ใช้เทคโนโลยีด้าน GRS
เพื่อบอกตำแหน่งของยานพาหนะ
และช่วยให้ผู้ประกอบการสามารถรู้ตำแหน่งของรถแต่ละคันว่าอยู่ที่ไหน
มีสถานะเป็นเช่นไรได้ตลอดเวลา โดยติดตั้งอุปกรณ์รับสัญญาณ GRS
ในรถเพื่อเป็นตัวรับสัญญาณจากดาวเทียม GPS ซึ่ง GPS ก็จะทำการประมวลผลตำแหน่ง
ความเร็วของยานพาหนะ แล้วส่งข้อมูลที่ได้ผ่านเครือข่ายโทรคมนาคมไร้สาย กลับไปยังศูนย์ควบคุม
เพื่อนำข้อมูลที่ได้มาวิเคราะห์ และแสดงตำแหน่งของพาหนะบนแผนที่ในจอคอมพิวเตอร์ของผู้ควบคุม
หรือเจ้าของยานพาหนะ ทั้งในรูปแบบข้อความ เสียง และสื่อผสม (Multimedia), แบบทันทีทันใด
(Realtime) นอกจากนี้ด้วยศักยภาพของระบบที่มีนั้น
ช่วยให้ผู้ใช้บริการสามารถทราบตำแหน่งของรถในขณะนั้นได้ตลอดเวลา (Realtime)
จึงช่วยเพิ่มประสิทธิภาพและความปลอดภัยในการบริการจัดการยานพาหนะ
การเพิ่มคุณภาพของบริการขนส่งได้มากมาย อาทิ สามารถค้นหา
ตรวจสอบตำแหน่งของรถขณะปฏิบัติงานได้ รู้เส้นทางที่รถวิ่ง ตำแหน่งที่รถจอด ความถี่ในการจอด
เวลาที่รถวิ่งเวลาที่รถจอด ความเร็วของรถ และเวลาที่รถถึงที่หมาย
สามารถกำหนดเส้นทางเดินรถ และแสดงผลเตือนเวลารถวิ่งออกนอกเส้นทาง
หรือเข้า-ออกพื้นที่ที่กำหนดได้ เช่น คลังสินค้า ร้านค้าปลายทาง
หรือเมื่อพาหนะเข้า-ออกพื้นที่ต้องห้าม สามารถเชื่อมต่อระบบ Sensor กับอุปกรณ์ต่างๆ
ในยานพาหนะ เช่น ประตูรถ , ประตูตู้บรรจุสินค้า (Cargo Door) และ
สามารถรายงานสถานะการเปิด-ปิด ของอุปกรณ์ดังกล่าวแบบทันที (Realtime) มายังศูนย์ควบคุม
เป็นการป้องกันการเปิดประตูรถ ประตูตู้บรรจุสินค้า ในจุดที่ไม่เหมาะสม

2.3 ธุรกิจ Car Navigation “TEA” (Traffic & Entertainment Assistant)
บริษัทได้พัฒนาระบบนำทางรถยนต์ (Car Navigator) เป็นระบบที่ประยุกต์ใช้งานเข้ากับอุปกรณ์
Pocket PC Phoe (โทรศัพท์และคอมพิวเตอร์แบบพกพาในเครื่องเดียวกันประกอบเป็นชุดอุปกรณ์)
โดยการแสดงตำแหน่งของรถบนแผนที่ดิจิตอลที่จอ Pocket PC พร้อมกับการนำทางด้วยเสียงพูด
ที่สำคัญระบบนี้จะผนวกข้อมูลข่าวสารต่างๆ แบบเรียลไทม์ เพื่อรายงานสถานภาพจราจรในกรุงเทพ
ข้อมูลรายงานตลาดหุ้น และข้อมูลร้านอาหารต่างๆ ได้จากการสนับสนุนข้อมูลจาก BUG Mode
ของบริษัทสามารถอินโฟมีเดีย
ซึ่งถือได้ว่าเป็นการเปิดตัวระบบนำทางรถยนต์ที่สามารถรับข้อมูลข่าวสารแบบเรียลไทม์เป็นครั้งแรกในประเทศไทย
ในปัจจุบันความซับซ้อนของถนนมีมากมาย
การดูเส้นทางผ่านแผนที่กระดาษกลายเป็นสิ่งที่ล้าสมัยไปแล้ว ดังนั้น สามารถเทลคอม
จึงได้นำเอาระบบบริหารยานพาหนะ ผนวกกับแผนที่ และ Pocket PC พัฒนามาเป็น Pocket PC
Phone Car Navigator ซึ่งจะช่วยเพิ่มความมั่นใจและความปลอดภัยในการเดินทาง
โดยเฉพาะในกรณีที่ท่านไม่คุ้นเคยกับเส้นทาง หรือเดินทางออกต่างจังหวัด
ซึ่งจะทำให้ท่านเดินทางถึงจุดมุ่งหมายได้อย่างถูกต้องและไม่เสียเวลา

2.4 ธุรกิจบริการการบริหารจัดการการศึกษา “U Plus”
ระบบเทคโนโลยีสารสนเทศแบบครบวงจร (Total Solution)
สำหรับการบริหารจัดการกิจกรรมเพื่อการศึกษาและงานบริการสำหรับมหาวิทยาลัยและสถาบันระดับอุดมศึกษา
อาทิ ระบบบริหารจัดการเรียนการสอนแบบอิเลคทรอนิกส์ กิจกรรมการศึกษาต่างๆ
การสืบค้นเนื้อหาข้อมูล การติดต่อสื่อสารแลกเปลี่ยนข้อมูล
และทำกิจกรรมสำหรับนักศึกษาผ่านระบบเครือข่ายและอุปกรณ์อิเล็คทรอนิกส์
โดยระบบจะประกอบด้วย 2 ส่วนหลัก คือ U Plus Solutions Educational Service
Provider เป็นระบบที่ติดตั้งไว้ที่ Data
Centerโดยทางสถาบันและนักศึกษาสามารถเข้าใช้โดยการเชื่อมต่อกับ Data Center และ U
Plus Solutions Infrastructure เป็นระบบและอุปกรณ์ที่ติดตั้งไว้ ณ สถาบันการศึกษา
สำหรับ U Plus Educational Service Provider ได้แก่
ระบบบริหารจัดการเรียนการเรียนรู้ (Learning Management System) อันประกอบไปด้วย
ระบบการเรียนการสอนและฝึกอบรมผ่านระบบคอมพิวเตอร์ (Computer Based Training),
ระบบการเรียนการสอนผ่านอินเตอร์เน็ตและเว็บไซด์ (Web-based Training),
ระบบการเรียนการสอนทางไกล (Distance Broadcast Training)
ระบบศูนย์ประสานงานกับสถาบันการศึกษา (U-Office) จะประกอบด้วยระบบทะเบียนนักศึกษา,
ระบบรายงานผลการศึกษา ระบบสืบค้นข้อมูลประกอบการเรียนการสอน (Search Contents)
ระบบสร้างกลุ่มสังคม (My Community) ระบบศูนย์กลางการค้า (Market Place)
ระบบผสมผสานความร่วมมือ (Collaboration Tools) ระบบเข้าใช้บริการทั่วประเทศ
(Nationwide Access) ทั้งนี้ในแง่ของสถาบันการศึกษา
สามารถสร้างภาพลักษณ์สู่การเป็นมหาวิทยาลัยอิเลคทรอนิกส์
ลดปัญหาด้านการขาดแคลนบุคลากรและประหยัดงบประมาณ
สามารถบริหารจัดการและลดขั้นตอนในการให้บริการด้านต่างๆ
กับนักศึกษาสะดวกและรวดเร็วมากยิ่งขึ้น
อีกทั้งยังสามารถเพิ่มประสิทธิภาพในการกระจายข้อมูลข่าวสารของสถาบันการศึกษาได้รวดเร็วและทั่วถึงมากยิ่งขึ้น
และสามารถให้บริการด้านการศึกษาอย่างครบถ้วนด้วยการลงทุนที่ต่ำ ในแง่ของนักเรียน นักศึกษา
จะได้รับโอกาสและมีศักยภาพทางการศึกษาเพิ่มมากขึ้น
สามารถเข้ามาทำการเรียนการสอนและค้นคว้าข้อมูลได้ ทุกที่ทุกเวลา
ซึ่งสามารถติดต่อสื่อสารเพื่อศึกษาและแลกเปลี่ยนข้อมูลกับอาจารย์ เพื่อนนักศึกษา
รวมถึงสถาบันการศึกษาได้สะดวกรวดเร็วมากยิ่งขึ้น

  ----------------- --------- -------- --------- -------- --------- --------
  โครงสร้างรายได้     2544               2545               2546      

                    พันบาท     %        พันบาท     %        พันบาท     %

  EXPRESS LINK –    92,226    20.99    74,820    12.82    65,515    10.34
  SCPC                                                              

  SHARENET – VSAT   25,954    5.91     24,960    4.28     16,893    2.67

  1 WAY NET         17,737    4.04     16,752    2.87     11,981    1.89

  VDO CONFERENCE    12,556    2.86     11,316    1.94     9,624     1.52

  IPStar            -         0.00     -         0.00     7,342     1.16

  TURN KEY PROJECT  163,235   37.14    308,259   52.83    371,174   58.58
  / ขาย                                                             

  รายได้อื่นๆ          127,770   29.07    147,343   25.25    151,120   23.84

  รวม               439,478   100.00   583,450   100.00   633,649   100.00
  ----------------- --------- -------- --------- -------- --------- --------

บริษัทสามารถคอมมิวนิเคชั่นเซอร์วิส จำกัด (ถือหุ้นโดย บมจ. สามารถเทลคอม ร้อยละ
99.99988)

เป็นธุรกิจให้บริการทางเทคนิค บริการหลักๆ ได้แก่ การสำรวจ (Survey) การติดตั้ง
(Installation) การตรวจสอบ (Maintenance)
การประมูลระบบเครือข่ายการสื่อสารผ่านดาวเทียมทั้งภาครัฐบาลและเอกชน
ซึ่งในปัจจุบันภาคเอกชนไม่สามารถมีกรรมสิทธิ์ในเครือข่ายการสื่อสารได้
ดังนั้นการว่าจ้างจากภาคเอกชน เอกชนก็จะต้องโอนกรรมสิทธิ์ในครือข่ายให้กับภาครัฐบาล
จึงนับได้ว่าลูกค้าในปัจจุบันคือภาครัฐบาล
และการขายอุปกรณ์ที่เกี่ยวข้องกับการสื่อสารข้อมูลผ่านดาวเทียม ในปัจจุบันบริษัท
สามารถคอมมิวนิเคชั่น เซอร์วิส จำกัด ยังไม่มีทีมการตลาดเป็นของตนเอง
ดังนั้นจึงเป็นการรับเหมาช่วงจากบริษัทในเครือ
และด้วยวัตถุประสงค์ของการขยายการให้บริการแก่ลูกค้าอย่างทั่วถึงทั้งประเทศไทยทั้งในด้านการติดตั้ง
และการซ่อมบำรุงอุปกรณ์ของเครือข่าย
รวมทั้งการจัดให้มีสถานที่ที่จะใช้เป็นเสมือนศูนย์อบรมและให้การศึกษาข้อมูลทางการสื่อสารผ่านดาวเทียมให้กับลูกค้า
ดังนั้นบริษัทจึงได้จัดตั้งศูนย์บริการในต่างจังหวัดถึง 14 แห่ง ได้แก่ เชียงใหม่ อุดรธานี
นครราชสีมา นครสวรรค์ ระยอง สุราษฎร์ธานี สงขลา ภูเก็ต อุบลธานี ขอนแก่น และพิษณุโลก
เลย บุรีรัมย์ แม่ฮ่องสอน
ซึ่งศูนย์บริการดังกล่าวจะมีเจ้าหน้าที่เทคนิคคอยให้บริการแก่ลูกค้าในเขตจังหวัดและพื้นที่ใกล้เคียง

ในปี 2539 บริษัท สามารถคอมมิวนิเคชั่น เซอร์วิส จำกัด
ได้เริ่มประมูลระบบการสื่อสารผ่านดาวเทียม โดยได้ทำสัญญากับองค์การโทรศัพท์แห่งประเทศไทย
ในวันที่ 19 กันยายน 2539 และซ่อมบำรุงระบบโทรศัพท์สาธารณะทางไกลผ่านดาวเทียม ทั้งนี้
บริษัทฯ จะต้องติดตั้งระบบดาวเทียมทั้งสิ้น 829 สถานี เพื่อครอบคลุม 1,475 หมู่บ้าน หมู่บ้านละ 2
เลขหมายทั่วประเทศไทย ภายใน 14 เดือน นับจากวันเซ็นสัญญา โดยสัญญาดังกล่าวจะมีอายุทั้งสิ้น
10 ปี

ในปี 2540 บริษัทฯ
ได้ทำการติดตั้งและส่งมอบอุปกรณ์ทั้งหมดให้กับองค์การโทรศัพท์แห่งประเทศไทยครบถ้วนแล้ว
และเมื่อวันที่ 1 เมษายน 2540
บริษัทได้เซ็นสัญญาโครงการโทรศัพท์สาธารณะทางไกลชนบทผ่านดาวเทียม โครงการ 2
กับองค์การโทรศัพท์แห่งประเทศไทย ในการติดตั้งและซ่อมบำรุงระบบอุปกรณ์สื่อสารดาวเทียม
1,323 สถานี เพื่อครอบคลุม 1,970 หมู่บ้าน หมู่บ้านละ 2 เลขหมายทั่วประเทศ
โดยมีอายุสัญญาประมาณ 9 ปี 6 เดือน บริษัทฯ
ได้ดำเนินการติดตั้งแล้วเสร็จครบทั้งโครงการภายในปี 2541

ในปี 2543 บริษัทได้ให้บริการติดตั้งและซ่อมบำรุง
โครงการโทรศัพท์สาธารณะทางไกลชนบทผ่านดาวเทียม โครงการ 1 และ 2 ให้แก่
องค์การโทรศัพท์แห่งประเทศไทยครบสมบูรณ์ โดยการติดตั้งระบบดาวเทียมทั้งสิ้น 2,161 สถานี
เพื่อครอบคลุม 3,445 หมู่บ้าน หรือคิดเป็นเลขหมายโทรศัพท์ทั้งสิ้น 6,890 เลขหมาย
สัญญาดังกล่าวมีอายุประมาณ 10 ปี

นอกจากนี้ในปี 2546
บริษัทได้รับโอนธุรกิจสื่อสารข้อมูลความเร็วสูงผ่านโครงข่ายสายท้องถิ่นของบริษัท ทศท คอร์ปอเรชั่น
จำกัด(มหาชน) จากบริษัท สามารถบรอดแบนด์ เซอร์วิสเซส จำกัด
และเป็นตัวแทนในการติดตั้งระบบให้กับบริษัท นอร์เทล ในประเทศไทยเพียงผู้เดียว
หากนอร์เทลได้งานโครงการในเมืองไทย ทางนอร์เทลจะทำการจัดจ้างบริษัทฯ ในการติดตั้งต่อไป
นอกจากนี้บริษัทยังได้ขยายธุรกิจการให้บริการซ่อมอุปกรณ์สื่อสารโทรคมนาคมกับหน่วยงานราชการรัฐวิสาหกิจและเอกชน
เนื่องจากมีบุคลากรและทีมงานที่เชี่ยวชาญด้านการซ่อมอุปกรณ์
ทำให้บริษัทมีรายได้เพิ่มขึ้นและได้ใช้ทรัพยากรที่มีอยู่อย่างมีประสิทธิภาพและช่วยประหยัดเงินตราสำหรับการส่งอุปกรณ์ไปซ่อมในต่างประเทศ

  ---------------------- --------- -------- --------- -------- --------- --------
  โครงสร้างรายได้          2544               2545               2546      

                         พันบาท     %        พันบาท     %        พันบาท     %

  รายได้จากการขาย         221       0.03     41,010    4.59     3,110     0.37

  รายได้จากการบริการ       20,849    2.43     11,072    1.24     35,200    4.13

  โครงการโทรศัพท์ทางไกลฯ   829,902   96.81    808,398   90.46    807,267   94.81

  รายได้อื่นๆ               6,232     0.73     33,141    3.71     5,855     0.69

  รวม                    857,204   100.00   893,621   100.00   851,432   100.00
  ---------------------- --------- -------- --------- -------- --------- --------

บริษัท ไทยเทรดเน็ท จำกัด (ถือหุ้นโดย บมจ. สามารถเทลคอม ร้อยละ 99.99986)

เป็นธุรกิจให้บริการแลกเปลื่ยนข้อมูลเอกสารทางธุรกิจในรูปแบบอิเล็กทรอนิกส์ หรือ EDI
(Electronic Data Interchange) เพื่อช่วยเพิ่มความถูกต้องและ
รวดเร็วในการประมวลผลธุรกรรมต่างๆ ด้วยคอมพิวเตอร์ระหว่างองค์กรธุรกิจ
(Business-to-Business) หรือระหว่างองค์กรธุรกิจกับหน่วยงานของรัฐ
(Business-to-Government) เนื่องจากการใช้เอกสาร EDI ตามมาตรฐานสากล
(UN/EDIFACT)
จะช่วยให้ข้อมูลซึ่งถูกสร้างขึ้นโดยระบบคอมพิวเตอร์ของผู้ส่งจะถูกส่งผ่านเข้าสู่ระบบคอมพิวเตอร์ของผู้รับเอกสารนั้นโดยตรง

ลักษณะบริการของบริษัทฯ อาจสรุปได้ดังนี้

1.  บริการ EDI เป็น บริการเครือข่ายแลกเปลี่ยนข้อมูลในลักษณะตู้ไปรษณีย์อิเล็กทรอนิกส์
    (Electronic Mailbox) พร้อมการติดตั้งโปรแกรมแปลงข้อมูลเอกสารให้เป็นมาตรฐาน
    EDI (EDI Translator)
    ซึ่งใช้เชื่อมต่อกับระบบงานคอมพิวเตอร์ของผู้ใช้บริการโดยตรงและทำงานแบบอัตโนมัติ
    บริการนี้จึงเหมาะสำหรับองค์กรขนาดใหญ่ที่มีความพร้อมด้านระบบงานคอมพิวเตอร์ภายใน
    และมีปริมาณธุรกรรมกับคู่ค้าจำนวนมาก

2.  บริการ EDIFORM เป็นบริการสำหรับองค์กรธุรกิจขนาดกลางและเล็ก (SME)
    ที่ยังไม่มีความพร้อมด้านระบบงานคอมพิวเตอร์ภายใน แต่จำเป็นต้องติดต่อกับคู่ค้าด้วย EDI
    ผู้ใช้บริการจะใช้โปรแกรม EDIFORM ในการรับ-ส่งเอกสารทางธุรกิจกับคู่ค้า
    โดยมีการป้อนข้อมูลบางส่วนจากผู้ใช้ ในลักษณะแบบฟอร์ม (Web Form)
    และไม่ได้เชื่อมโยงข้อมูลกับระบบงานภายในโดยตรง จึงเป็นการทำงานแบบกึ่งอัตโนมัติ

3.  บริการ Net EDI เป็นบริการแปลงข้อมูลเอกสารมาตรฐาน EDI
    โดยใช้เครื่องแม่ข่ายกลางของไทยเทรดเน็ท (Network-based Translation)
    จึงไม่จำเป็นต้องติดตั้ง EDI Translator ที่ผู้ใช้บริการ
    เหมาะสำหรับการแลกเปลี่ยนเอกสารมาตรฐานกับหน่วยงานรัฐ เช่น กรมศุลกากร
    กรมการค้าต่างประเทศ ฯลฯ
    เนื่องจากมีการกำหนดรูปแบบข้อมูลเป็นมาตรฐานกลางให้กับผู้ใช้ทั่วไป
    และหากมีการเปลี่ยนแปลงรูปแบบข้อมูลของหน่วยงานรัฐ บริษัทฯ
    จะทำการแก้ไขได้จากส่วนกลางได้ทันที

4.  บริการ EDIFAX เป็นบริการแปลงเอกสาร EDI
    ให้เป็นรูปแบบโทรสารและจัดส่งต่อให้ผู้รับเอกสารปลายทาง ที่ไม่มีหรือ
    ไม่พร้อมใช้ระบบคอมพิวเตอร์ (คู่ค้ารายเล็ก)

  ------------------ -------- -------- -------- -------- -------- --------
  โครงสร้างรายได้      2544              2545              2546     

                     พันบาท    %        พันบาท    %        พันบาท    %

  รายได้จากการขาย     341      1.12     9        0.03     -        0.00

  รายได้จากการบริการ   30,097   98.53    32,278   96.36    19,621   88.40

  รายได้อื่นๆ           109      0.36     1,212    3.62     2,574    11.60

  รวม                30,547   100.00   33,499   100.00   22,195   100.00
  ------------------ -------- -------- -------- -------- -------- --------

บริษัท พอสเน็ท จำกัด (ถือหุ้นโดย บมจ. สามารถเทลคอม ร้อยละ 99.99986)

ธุรกิจหลักของบริษัทฯ คือ การให้บริการเช่าใช้ระบบเครือข่ายโดยใช้บัตรเป็นสื่อในการชำระเงิน ณ
จุดขาย (Electronic Fund Transfer at Point of Sale หรือ EFT/POS) ให้แก่
องค์กรผู้ออกบัตร (Issuer) ซึ่งได้แก่ ธนาคารพาณิชย์ในประเทศไทย ห้างสรรพสินค้า โรงแรม
และสถานีบริการน้ำมัน เป็นต้น ระบบเครือข่ายการชำระเงินนี้ประกอบด้วยส่วนสำคัญ 3 ส่วนดังนี้

-   ระบบเครือข่ายเพื่อเชื่อมโยงข้อมูล และอุปกรณ์ในระบบ

-   องค์กรผู้ออกบัตรซึ่งจะเป็นผู้เช่าระบบเครือข่ายและอุปกรณ์

-   ร้านค้าสมาชิกผู้ให้บริการแก่ผู้ถือบัตร

บริษัทฯ ให้บริการโดย บริษัทฯ
เป็นผู้ออกแบบระบบเครือข่ายและทำการติดตั้งอุปกรณ์เครื่องรูดบัตรชนิดที่มี PIN PAD (อุปกรณ์
EFT/POS) ซึ่งเป็นกรรมสิทธิ์ของบริษัทฯ ตามร้านค้าต่างๆตามคำสั่งขององค์กรผู้ออกบัตร ซึ่งบริษัทฯ
มีข้อกำหนดว่า การจะนำเครื่องไปติดตั้งตามร้านค้าต่าง ๆ นั้น
จะต้องมีการเช่าหน่วยความจำในเครื่อง (Partition) ตั้งแต่ 3 ช่องขึ้นไป
สำหรับชนิดของบัตรที่จะใช้บริการเครือข่ายนี้ได้

1.  บัตรเครดิต ที่ธนาคารพาณิชย์หรือองค์กรต่าง ๆ เป็นผู้ออก

2.  บัตรเดบิต ใช้สำหรับการจ่ายชำระเงินที่ร้านที่มีเครื่องหมาย EFT/POS
    แทนการจ่ายชำระเป็นเงินสด โดยที่จะเป็นการโอนเงินออกจากบัญชีผู้ซื้อสินค้า ณ จุดขายสินค้า

3.  บัตรสมาร์ทการ์ด ใช้เป็นเงินสดเช่นเดียวกับบัตรเดบิต
    แต่ต่างกันที่เงินสดดังกล่าวจะถูกเก็บอยู่ในชิฟที่บัตรสมาร์ทการ์ด
    ทำให้ร้านค้าไม่ต้องตรวจสอบการอนุมัติการใช้เงินในการทำรายการ (Off-Line Debit)
    ทำให้ร้านค้าไม่เสียค่าใช้จ่าย Communication line ทุกครั้งที่ทำรายการ
    ผู้ใช้บัตรจะถูกตัดจำนวนเงินทุกครั้งที่ทำรายการและสามารถเติมเงินเช้าชิฟได้ที่เครื่อง
    EFT/POS

ประเภทของการให้บริการ

แบ่งประเภทของการให้บริการของระบบอุปรกรณ์ตรวจสอบและอนุมัติบัตรเครดิต (EFT/POS
NETWORK) ออกเป็น 6 ระบบ

1.  ระบบคู่สายโทรศัพท์ (WIRELINE)

2.  ระบบ Posnet Link เป็นระบบที่คิดค่าใช้จ่ายเหมาจ่ายเป็นรายเดือน
    ทำให้ร้านค้าไม่ต้องเสียค่าใช้จ่ายค่าโทรศัพท์ 3 บาท ต่อการทำรายการผ่านเครื่องแต่ละครั้ง

3.  ระบบ TCP/IP
    เป็นระบบเครือข่ายการรับ-ส่งข้อมูลการทำรายการของเครื่องรับบัตรเครดิต(EDC)ที่ Set
    เป็น IP Address
    เป็นระบบเครือข่ายการสื่อสารที่เหมาะสำหรับธุรกิจขนาดใหญ่ที่มีสาขาเป็นจำนวนมากและมีเครือข่ายเป็น
    Lease Line เชื่อมต่อระหว่างสำนักงานใหญ่กับสาขาต่างๆ
    ดังนั้นจึงทำให้ร้านค้าไม่มีค่าใช้จ่ายที่เป็นค่าโทรศัพท์ 3 บาท ต่อการทำรายการหนึ่งครั้ง
    ปัจจุบันให้บริการแก่ TA Orange, DTAC และ AIS เป็นต้น

4.  ระบบ GPRS/ GSM

5.  ระบบ ADSL

6.  ระบบ VPN Network

สำหรับรายได้ของบริษัทฯ ที่จะได้รับ คือ ค่าติดตั้งเครื่อง ค่าเช่าช่องเครื่องรูดบัตร (Partition)
ซึ่งคิดเป็นรายเดือนต่อช่องต่อเครื่อง และค่าบริการเครือข่าย Leased Line
การบริการนี้ทำให้ร้านค้าสามารถทำการโอนเงิน ณ จุดขาย (Electronic Fund Transfer at
Point of Sale (EFT/POS) คือ ทุกครั้งที่มีการจ่ายชำระค่าสินค้าจากลูกค้าของร้านค้า
ทางด้านร้านค้าก็จะมีการติดต่อไปยังคอมพิวเตอร์ของธนาคาร
เพื่อโอนเงินจากบัญชีของผู้ซื้อสินค้าไปยังบัญชีของร้านค้านั้น ๆ ณ เวลานั้น ๆ (Real time
transactions) สำหรับประโยชน์ที่จะได้รับสำหรับผู้ที่เกี่ยวข้องสามารถสรุปได้ดังนี้

+------------------------+---------------------+-----------------------+
| ด้านลูกค้า                | ด้านร้านค้า            | ด้านธนาคาร             |
+------------------------+---------------------+-----------------------+
| -   ลดความเสี่ยงเนื่องจา   | -   ลดความเสี่ยงต่อก   | -   ระบบการเก็บ        |
| กไม่ต้องพกเงินสดคราวละมาก | ารใช้บัตรเครดิตของลูกค้า | /โอนเงินเข้าบัญชีของร้านค้า |
|     ๆ                  |                     |     ถูกต้องและรวดเร็ว    |
|                        | -   กระแสเงินสดดีขึ้น   |                       |
| -   หลีกเลี่ยงข้อจำกัดขอ    |     เนื่องจากม        | -                     |
| งร้านค้าที่อาจไม่รับบัตรเครดิต | ีระบบโอนเงินเข้าบัญชีทันที | เป็นช่องทางในการเพิ่มลูกค้า |
|                        |                     |     เนื่องจากร้า         |
| -                      | -   เพ              | นค้าและลูกค้าต้องเป็นลูกค้าธ |
|   เมื่อมีการใช้งานกว้างขวาง | ิ่มจำนวนลูกค้าและยอดขาย | นาคารก่อนจึงจะใช้บริการได้ |
|     สภาพการ            |     เนื่องจากไม่มีข้อจำ  |                       |
| ใช้บัตรจะเหมือนการใช้เงินสด | กัดเรื่องวงเงินบัตรเครดิต | -   ค่าธรรมเนียมที่ธนาค   |
|                        |                     | ารจะได้รับในกรณีที่ลงเครื่อง |
|                        |   หรือเงินสดที่ลูกค้าพกมา |     EDC ก่อน           |
+------------------------+---------------------+-----------------------+

นอกจากนี้ในปี 2546 บริษัทฯยังได้รับความไว้วางใจจาก AIS ซึ่งเป็นผู้นำในธุรกิจโทรศัพท์เคลื่อนที่
ให้เป็นผู้วางระบบและพัฒนาระบบงาน e-Refill เพื่อนำมาทดแทนระบบ Scratch Card
เดิมของ 1-2-Call ซึ่งสามารถช่วยให้ AIS
ลดภาระค่าใช้จ่ายจากการพิมพ์บัตรเติมเงินและการขนส่งและเก็บรักษาบัตร
โดยระบบงานดังกล่าวเป็นการซื้อบัตรเติมเงินแบบ online จากระบบงานหลักของ AIS โดยตรง
ในปัจจุบันระบบ e-Refill
นี้กำลังได้รับความนิยมเพิ่มขึ้นเป็นอย่างมากและคาดว่าจะได้รับความสนใจจาก Mobile Operator
รายอื่นๆอีกในอนาคตอันใกล้นี้

  ------------------------ -------- -------- -------- -------- --------- ---------
  โครงสร้างรายได้            2544              2545              2546      

                           พันบาท    %        พันบาท    %        พันบาท     %

  รายได้จากการขายและบริการ   66,847   99.37    87,671   99.35    112,180   98.65

  รายได้อื่น ๆ                424      0.63     571      0.65     1,535     1.35

  รวม                      67,271   100.00   88,242   100.00   113,715   100.00
  ------------------------ -------- -------- -------- -------- --------- ---------

บริษัท สามารถบรอดแบนด์ เซอร์วิสเซส จำกัด (ถือหุ้นโดย บมจ. สามารถเทลคอม ร้อยละ
99.99986)

กลุ่มบริษัท สามารถเทลคอม จำกัด (มหาชน)
ได้ทำการพัฒนาการให้บริการสื่อสารข้อมูลความเร็วสูง โดยได้จัดตั้งบริษัท สามารถ บรอดแบนด์
เซอร์วิสเซส จำกัด เมื่อวันที่ 8 สิงหาคม 2543
โดยเป็นการให้บริการสื่อสารข้อมูลผ่านข่ายสายท้องถิ่น (DSL : Digital Subscriber Line)
โดยเซ็นสัญญาเชื่อมโยงโครงข่ายกับองค์การโทรศัพท์แห่งประเทศไทย มีอายุสัญญา 15 ปี
โดยในขณะนี้ บริษัทฯ ได้ติดตั้งโครงข่ายที่ชุมสายโทรศัพท์จำนวน 35 ชุมสาย
มีพื้นที่การให้บริการครอบคลุมประมาณร้อยละ 80 ของพื้นที่กรุงเทพฯ และในปี 2546
บริษัทได้ทำการปรับโครงสร้างการจัดการเพื่อเพิ่มประสิทธิภาพ
โดยโอนธุรกิจสื่อสารข้อมูลความเร็วสูงผ่านโครงข่ายสายท้องถิ่นของบริษัท ทศท คอร์ปอเรชั่น จำกัด
(มหาชน) ให้กับ สามารถคอมมิวนิเคชั่น เซอร์วิส จำกัด
และบริษัทได้ปรับทิศทางธุรกิจไปเป็นผู้ให้บริการเครือข่ายรวมจากพันธมิตรทางธุรกิจของระบบสื่อสารเครือข่ายความเร็วสูง
One-Stop High Speed Network Service จาก ทศท คอร์ปอเรชั่น, เทเลคอมเอเชีย,
ยูไนเต็ด อินฟอร์ เมชั่นไฮเวย์, TT&T, Datanet เพื่อเสนอกับลูกค้า
โดยมีความคล่องตัวและประสิทธิภาพสูงจากการผนวกเอาข้อดีของหลายเครือข่ายมาประยุกต์เสนอรวมกับธุรกิจ

  ------------------------ -------- -------- -------- -------- -------- --------
  โครงสร้างรายได้            2544              2545              2546     

                           พันบาท    %        พันบาท    %        พันบาท    %

  รายได้จากการขายและบริการ   428      89.73    6,603    99.34    28,128   99.02

  รายได้อื่นๆ                 49       10.27    44       0.66     278      0.98

  รวม                      477      100.00   6,647    100.00   28,406   100.00
  ------------------------ -------- -------- -------- -------- -------- --------

  ภาวะอุตสาหกรรมและการแข่งขัน

เทคโนโลยีสารสนเทศและการสื่อสาร( Information and Communication Technology
หรือICT ) มีการเปลี่ยนแปลงอย่างรวดเร็ว มีการพัฒนาและประยุกต์ใช้ ICT ในทุกด้าน
โดยเฉพาะอินเทอร์เน็ตทำให้มนุษย์สามารถสื่อสารกันได้อย่างรวดเร็ว
ลดเวลาและต้นทุนในการรับรู้ข่าวสารข้อมูล

ในปัจจุบัน มีผู้ใช้อินเทอร์เน็ตประมาณ 500 ล้านคน การใช้จ่ายด้าน ICT ทั่วโลกรวมกัน
ได้เพิ่มจาก 1.3 ล้านล้านเหรียญสหรัฐ ในปี พ.ศ. 2536 เป็นประมาณ 2.4 ล้านล้านเหรียญในปี
พ.ศ. 2544 เกิดการค้าผ่านทางอินเทอร์เน็ตไม่ต่ำกว่า 6 แสนล้านเหรียญ
(ประกอบด้วยการค้าระหว่างบริษัทประมาณ 516 พันล้านเหรียญ และ การค้ากับผู้บริโภคโดยตรงอีก
117 พันล้านเหรียญ) ในประเทศไทยมีผู้ใช้อินเตอร์เนต 4.8 ล้านคน

ซึ่งความนิยมของอินเทอร์เน็ต ก่อให้เกิดการประยุกต์ใช้งานด้านต่าง
ๆที่เร่งให้มีการพัฒนาในด้านการค้า การผลิต การขนส่ง รวมทั้งการศึกษา
และการบริการของภาครัฐแก่ประชาชน
จนเป็นที่กังวลว่าจะเกิดเป็นช่องว่างที่เป็นอุปสรรคต่อการพัฒนา
รัฐบาลไทยได้ประกาศแผนแม่บทการพัฒนาเทคโนโลยีสารสนเทศและการสื่อสารของประเทศไทย
พ.ศ. 2545 ถึง พ.ศ. 2549 เป็นแผนงานระดับชาติที่ถ่ายทอดนโยบายและหลักการสำคัญของ
“นโยบายเทคโนโลยีสารสนเทศระยะ พ.ศ. 2544 – 2553 (ค.ศ.2001-2010)
ของประเทศไทย” ซึ่งมีขอบเขตกว้างขวางครอบคลุมยุทธศาสตร์สำคัญ 5 ด้าน คือ
การบริหารงานของรัฐบาล ( e-Government) พาณิชยกรรม ( e-Commerce ) อุตสาหกรรม (
e-Industry) การศึกษา (e-Education ) และสังคม (e-Society ) เป็นเวลาถึงสิบปี
ตลอดจนมีการแปรไปสู่ภาคปฏิบัติ คือ การพัฒนาและส่งเสริมอุตสาหกรรมซอฟต์แวร์ของไทย
การพัฒนาบุคลากรด้านเทคโนโลยีสารสนเทศ และการบริหารงานและบริการของภาครัฐ เพื่อก้าวสู่
e-Government ทำให้เกิดกำลังซื้อจากภาครัฐ
และแนวทางสนับสนุนหน่วยธุรกิจและประชาชนให้มีการตระหนักถึงการนำเทคโนโลยี ICT
มาพัฒนาขบวนการธุรกิจ ซึ่งเริ่มมีผลตั้งแต่ปี 2545 ต่อเนื่องมา

ในปี 2546 ธุรกิจอินฟอร์เมชั่นเทคโนโลยีและการสื่อสาร มีการเติบโตต่อเนื่องจากปี 2546
ในอัตราเฉลี่ย 12 % เทคโนโลยีสารสนเทศและการสื่อสาร ( ICT )
ได้เข้ามามีบทบาทในการดำเนินชีวิตและปฏิบัติงาน
โดยมุ่งให้เกิดความรวดเร็วประหยัดและเพิ่มประสิทธิภาพ เพื่อนำไปสู่ระบบเศรษฐกิจ/สังคม
แห่งภูมิปัญญาและการเรียนรู้และเพิ่มขีดความสามารถในการแข่งขันของประเทศ(Knowledge-base
economy )

ความจำเป็นที่จะมีการประยุกต์ใช้ ICT
จึงเป็นปัจจัยสำคัญของรัฐบาลที่ได้พยายามลดช่องว่างทางเทคโนโลยีของประชาชน,
ธุรกิจและหน่วยงานรัฐ เพื่อให้สามารถแข่งขันกับต่างประเทศได้
ความจำเป็นในการลดต้นทุนของการเข้าถึงการใช้งาน ICT
ทำให้มีการกระตุ้นกำลังซื้อจากภาครัฐออกมาอย่างต่อเนื่องในปี 2546 โครงการ PC เอื้ออาทร,
ระบบเครือข่ายการศึกษา EdNet , โครงการศูนย์บริการประชาชนภาครัฐ Government
Contact Center, ระบบเครือข่ายอินเตอร์เนตสำหรับโรงเรียน School Net
ซึ่งโครงการเหล่านี้ก็จะขยายผลเพิ่มขึ้นในปี 2546 ที่จะผลักดันระบบเครือข่ายความเร็วสูง Broad
Band Internet ให้มีราคาถูกลงและมีช่องสื่อสารสัญญาณให้ครอบคลุมพื้นที่ทั่วประเทศจากเดิม
12,000 เป็น 1,000,000 ช่องสัญญาณ ซึ่งจะมีผลต่อเนื่องต่อการขยายการใช้ ICT
สร้างมูลค่าเพิ่มต่อธุรกิจ ในปี 2546 เกิดธุรกิจออนไลน์ ,
พาณิชย์อิเลคทรอนิกส์,การประยุกต์ผนวกกับข้อมูลข่าวสารธุรกิจ, บันเทิง
เป็นนวัตกรรมใหม่และบริการแบบครบวงจร ตั้งแต่อุปกรณ์ฮาร์ดแวร์, Server , อุปกรณ์เครือข่าย,
อุปกรณ์ปลายทาง, PC, Notebook, PDA, อุปกรณ์ต่อพ่วง,
ระบบซอฟแวร์ประยุกต์บริหารทรัพยากรองค์กร, Enterprise Resource Planning,
ระบบจัดการห่วงโซ่อุปทาน Supply Chain Management , ระบบลูกค้าสัมพันธ์ Customer
Relationship Management และบริการหลังการขาย
จะมีมูลค่าที่สูงขึ้นแต่ก็จะมีการแข่งขันมากขึ้นจากการขยายธุรกิจของบริษัทผู้ให้บริการ
จะมีการแข่งขันด้านราคาทำให้ประชาชนและหน่วยงานธุรกิจ โดยเฉพาะธุรกิจขนาดย่อม SME
(Small and Medium Enterprise) สามารถเลือกใช้บริการได้จากหลายแหล่ง
ทำให้สัดส่วนทางธุรกิจ จึงยังให้ความสำคัญในปี 2546 อยู่ที่อุปกรณ์ฮาร์ดแวร์และเครือข่าย 63%,
ซอฟแวร์. 18% และบริการให้คำปรึกษาและบริการ 19%

ยุทธศาสตร์การพัฒนา ICT ของประเทศไทย

+------------------+-------+-------+--------+-------+-------+-------+
| ยุทธศาสตร์         | e     | e-So  | e-Gove | e-Ind | e-Com | IT    |
|                  | -Educ | ciety | rnment | ustry | merce | Ind   |
|                  | ation |       |        |       |       | ustry |
+------------------+-------+-------+--------+-------+-------+-------+
| ๑. พัฒนาอุตสาหกรรม |       |       |        |       |       |       |
| ICT              |       |       |        |       |       |       |
+------------------+-------+-------+--------+-------+-------+-------+
| ๒.               |       |       |        |       |       |       |
| ยกระดับคุณ         |       |       |        |       |       |       |
| ภาพชีวิตและสังคมไทย |       |       |        |       |       |       |
+------------------+-------+-------+--------+-------+-------+-------+
| ๓. การปฏิรูป R&D   |       |       |        |       |       |       |
+------------------+-------+-------+--------+-------+-------+-------+
| ๔.               |       |       |        |       |       |       |
| ยกระดับพื้น         |       |       |        |       |       |       |
| ฐานสังคมไทยเพื่อการ |       |       |        |       |       |       |
|                  |       |       |        |       |       |       |
| แข่งขันในอนาคต     |       |       |        |       |       |       |
+------------------+-------+-------+--------+-------+-------+-------+
| ๕.               |       |       |        |       |       |       |
| การพัฒนา          |       |       |        |       |       |       |
| ศักยภาพผู้ประกอบการ |       |       |        |       |       |       |
+------------------+-------+-------+--------+-------+-------+-------+
| ๖. ICT เพื่อ SMEs  |       |       |        |       |       |       |
+------------------+-------+-------+--------+-------+-------+-------+
| ๗. ICT           |       |       |        |       |       |       |
| กับ               |       |       |        |       |       |       |
| การบริหารงานภาครัฐ |       |       |        |       |       |       |
+------------------+-------+-------+--------+-------+-------+-------+

[TABLE]

  ------------- -------- ------- -------- ------- -------- ------- -------- ------- -------- -------
  Thai ICT                                                                                   
  Hardware &                                                                                 
  Information                                                                                
  Services                                                                                   

  Value in                                                                                   
  million Baht                                                                               

                                                                                             

  Segment       1999     Ratio   2000     Ratio   2001     Ratio   2002     Ratio   2003     Ratio

  Hardware      20,110   57%     31,275   64%     35,819   63%     46,063   64%     50,331   63%

  Software      6,289    18%     8,378    17%     10,141   18%     12,530   18%     14,129   18%

  IT Services   8,738    25%     9,486    19%     10,993   19%     12,560   18%     15,260   19%

  Total         35,137   100%    49,139   100%    56,953   100%    71,153   100%    79,720   100%
  ------------- -------- ------- -------- ------- -------- ------- -------- ------- -------- -------

การแข่งขันในตลาดจะมีสูงขึ้น อัตราส่วนการทำกำไรต่อหน่วยลดลง
ธุรกิจจะต้องมีการปรับตัวที่จะขยายการขายและบริการมากขึ้น ปรับธุรกิจให้บริการครบวงจร
เพื่อสนองตอบความต้องการของลูกค้า รักษาสัดส่วนการตลาดจากคู่แข่งทั้งทางตรงและทางอ้อม
จากเทคโนโลยีใหม่ทดแทน ที่มีราคาถูกลง องค์กรธุรกิจต่างต้องปรับเปลี่ยนเทคโนโลยี
เพื่อการแข่งขันในตลาดและเพื่อลดต้นทุน มีความต้องการประยุกต์ใช้ ICT
เพื่อเพิ่มประสิทธิภาพในการบริหารงานและการสื่อสารองค์กร
การแข่งขันที่เกิดขึ้นไม่ได้มีเฉพาะผู้ประกอบการภายในประเทศ
แต่ได้มีการขยายหน่วยธุรกิจจากประเทศในภูมิภาคที่มีศักยภาพทางเทคโนโลยีที่สูง เช่น สิงคโปร์,
เกาหลี, เข้ามาร่วมทุน ทำให้เกิดผู้แข่งขันหน้าใหม่ จำเป็นอย่างยิ่งที่ผู้ประกอบการธุรกิจ ICT
จะต้องมีการปรับปรุงเสริมสร้างประสิทธิภาพของศักยภาพทางธุรกิจ
ตลอดจนการปรับธุรกิจโดยร่วมมือกับพันธมิตรทางการค้ามากขึ้น
รวมถึงมีการพัฒนาบุคลากรให้มีความรู้ทางเทคโนโลยี ICT ให้เกิดการบริหารจัดการที่ดี
และสามารถใช้โอกาสจากความก้าวหน้าของเทคโนโลยี เพื่อสร้างมูลค่าเพิ่มแก่ธุรกิจ
สร้างผลิตภัณฑ์ที่มีความแตกต่าง (Product differentiation) ,
การปรับเปลี่ยนรูปแบบการผลิตให้สามารถรองรับการสั่งของลูกค้าแต่ละคน (Mass
Customization) การใช้ ICT เพื่อเชื่อมโยงผู้ผลิตลำดับชั้นต่างๆ ทั้งในประเทศและต่างประเทศ
ก่อให้เกิดการเชื่อมโยงสายการผลิต (Supply Chain) การรวมกลุ่ม (Cluster)
คุณค่าการเชื่อมโยง (Value Chain) ทำให้มีศักยภาพการแข่งขันในประเทศ, ระดับภูมิภาค
และสากลได้อย่างสมบูรณ์